《过东亭湖》
宋代·喻良能

篮舆诘旦过东亭，日出烟销十里平。
翠袖舞风菰叶举，红妆照水藕花生。
恨无钓艇浮深碧，赖有吟毫赋晓晴。
归对老人夸胜赏，从今不数鉴湖清。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。